<classify> Yanga imefuzu hatua ya makundi ya Kombe la CAF, baada ya kuwatoa Sagrada Esperanca ya Angola kwa jumla ya mabao 2-1.Akizungumza na gazeti hili, Mayanja alisema Yanga hawapaswi kufurahia kutinga hatua hiyo kwa sababu bado wana kazi kubwa ya kufanya na ni vyema wangekitumia kipindi hiki kurekebisha upungufu waliokuwa nao ili waweze kuwa imara zaidi.Nawapongeza kwa juhudi ambazo wamezionesha, lakini ninachofahamu bado wana kazi kubwa, naifahamu vizuri michuano hii imekuwa na visa vingi na uonevu, lakini kwa timu zinazocheza nyumbani. Dawa yake pekee ni kujenga timu imara ambayo itaweza kukabiliana na kila hali, alisema Mayanja.Mayanja alimtaka kocha wa Yanga, Hans Pluijm, kuwaongezea mbinu za kimchezo wachezaji wake ili kubadilika wanapokutana na ugumu katika baadhi ya michezo yao watakayokutana nayo.Alisema ameiona Yanga ikicheza vizuri kwenye mchezo dhidi ya Al Ahly, na kuwataka kuboresha baadhi ya vitu ikiwemo uelewano wa safu ya kiungo na ushambuliaji ili waweze kulinda mpira na kuzitumia vizuri nafasi wanazozipata.Mayanja alisema endapo Yanga watazingatia hayo wanaweza kufika mbali kwa sababu wana kikosi kizuri chenye wachezaji wenye uwezo wa kupambana bila kuogopa ukubwa wa timu wanayokutana nayo.  <topic>: michezo 